
Јавни форум у процесу израде Територијалне стратегије урбаног подручја града Прокупља


Град Прокупље започео је израду Територијалне стратегије урбаног подручја града Прокупља чија се реализација обезбеђује кроз програм ЕУ ИНТЕГРА. 

Програм „ЕУ подршка интегралном територијалном развоју - ЕУ ИНТЕГРА“ финансира Европска унија, а спроводе га Стална конференција градова и општина и УНОПС, у сарадњи са Министарством за европске интеграције. Један од очекиваних резултата Програма је оснаживање капацитета на локалном и регионалном нивоу за примену инструмената интегралног територијалног развоја, сагласно са политиком територијалног развоја Европске уније и процесом придруживања Републике Србије.  

У просторијама Топличке академије струковних студија, ул. Ћирила и Методија бр.1 у Прокупљу, 10. септембра 2026. године са почетком у 14.30  часова биће одржан Јавни форум - радионица за израду Територијалне стратегије урбаног подручја града Прокупља.  

Дефинисање визије и пројектних идеја треба да омогуће стварање стратешког оквира за развој урбаног подручја и да омогући ширем кругу учесника и учесница, а посебно локалним актерима да активно учествују и доприносе остваривању заједничке  визије развоја.

Позивамо грађане да својим учешћем на јавном форуму дају допринос у креирању квалитетнијих решења за будући развој.

